钦定古今图书集成/明伦汇编/皇极典/第122卷 > 元八
## 钦定古今图书集成/明伦汇编/皇极典/第122卷 > 元八

### 世祖本纪七

按《元史世祖本纪》：至元二十一年“春正月乙卯，帝御
大明殿，右丞相和礼霍孙率百官奉玉册玉宝，上尊
号曰‘宪天述道仁文义武大光孝皇帝。诸王百官朝
贺，如朔旦仪，赦天下。丁巳，敕自今凡奏事者必先语
同列以所奏。既奏，其所奉旨云何，令同列知而后书
之簿。不明以告而辄书簿者，杖必阇赤’。”己未，罢云南
都元帅府所管军民隶行省。甲子，罢扬州等处理算
官，以其事付行省。江浙行省平章忙忽带进真珠百
斤。丙寅，阔阔伱敦言：“屯田芍陂兵二千，布种二千石，
得粳糯二万五千石有奇，乞增新附军二千。”从之。丁
卯，建都王乌蒙及金齿一十二处俱降。建都先为缅
所制，欲降未能。时诸王相吾荅儿及行省右丞太卜、
参知政事也罕的斤分道征缅，于阿昔、阿禾两江，造
船二百艘，顺流攻之，拔江头城，令都元帅袁世安戍
之。遂遣使招谕缅王，不应，建都太公城，乃其巢穴。遂
水陆并进，攻太公城，拔之，故至是皆降。庚午，立江淮、
荆湖、江西、四川行枢密院，治建康。鄂州、抚州、成都立
耽罗国安抚司。辛未，相吾荅儿遣使进缅国所贡珍
珠、珊瑚、异彩及七宝束带。甲戌，遣蒙古官及翰林院
官各一人祠岳渎后土。遣王积翁赍诏使日本，赐锦
衣、玉环、鞍辔。积翁由庆元航海至日本近境，为舟人
所害。御史台臣言：罪黜之人，久忘其名，又复奏用，乞
戒约。帝曰：“卿等所言固是，然其间岂无罪轻可录用
者？”御史大夫玉速帖木儿对曰：“以各人所犯罪状明
白，敷奏，用否当取圣裁。”从之。丙子，建宁叛贼黄华自
杀。丁丑，云南诸路按察司官陛辞，诏谕之曰：“卿至彼
当宣明朕意，勿求货财，名成则货财随之，徇财则必
失其名，而性命亦不可保矣。”己卯，马八儿国遣使贡
珍珠异宝缣段。二月辛巳，以福建宣慰使管如德为
泉州行省参知政事，征缅。浚扬州漕河。罢高丽造征
日本船。丁亥，命翰林学士承旨撒里蛮祀先农于籍
田。壬辰，以江西叛寇妻子赐鹰坊、养虎者。以别速带
逃军七百馀人付安西王屯田，给以牛具。邕州、宾州
民黄大成等叛，梧州、韶州、衡州民相挺而起，湖南宣
慰使撒里蛮将兵讨之。甲午，罢群牧所。己亥，瑞州获
叛民晏顺等三十二人并妻孥送京师。罢阿八赤开
河之役，以其军及水手各万人运海道粮。放檀州淘
金五百人还家。丁未，括江南乐工。命阿塔海发兵万
五千人、船二百艘，助征占城，船不足，命江西省益之。
戊申，徙江淮行省于杭州，徙浙西宣慰司于平江，省
黄州宣慰司入淮西道。立法轮竿于大内万寿山，高
百尺。漳州盗起，命江浙行省调兵进讨。秦州总管刘
发有罪，尝欲归黄华，事觉伏诛。迁故宋宗室及其大
臣之仕者于内地。三月辛亥，敕“思、播管军民官，自今
勿迁。”丁巳，皇子北平王南术合至自北边。王以至元
八年建幕庭于和林北野里麻里之地，留七年，至是
始归。右丞相安童继至，以张弘范等将新附军。壬戌，
更定虎符。丙寅，乘舆幸上都。丁卯，太庙正殿成，奉安
神主。甲戌，置潮、赣、吉、抚、建昌戍兵。乙亥，高丽国王王
暙以皇帝尊号礼成，遣使来贺。夏四月壬午，令军民
同筑堤堰，以利五卫屯田。乙酉，省泉府司入户部。立
大都留守司兼少府监。立大都路总管府，立西川、延
安、凤翔、兴元宣课司。从迷里火者蜜剌里等言，以钞
万锭为市于别十八里及河西上都。以火者赤依旧
扬州盐运使，岁市盐八十万石以赎过。己亥，涿州巨
马河决，冲突三十馀里。庚子，湖广行省平章阿里海
牙请身至海滨，收集占城散军，复使南征，且趣其未
行者，许之。壬寅，江淮行省进各翼童男女百人。忽都
铁木儿征缅之师为贼冲溃。戊申，高丽王王暙及公
主以其世子謜来朝。敕发思、播田、杨二家军二千从
征缅。籍江南盐徒军，藏匿者有罪。火儿忽等所部民
户告饥，帝曰：“饥民不救，储粮何为？”发万石赈之。命开
元等路宣慰司造船百艘，付狗国戍军。云南行省为
破缅国江头城，进童男女八十人并银器币帛。五月
己酉，从秃秃合言，立二千户，总钦察康里子弟愿为
国宣劳者。壬子，拘征东省印。癸丑，枢密院臣言：“唆都
溃军，已令李恒收集江淮、江西两省溃军，别遣使招
谕，凡至者皆给之粮，舟楫损者修之，以俟阿里海牙调用。”从之。戊午，敕中书省：奏目及文册皆不许用“畏
吾”字，其宣命札付并用蒙古书。己未，荆湖占城行省
言：“忽都虎、忽马儿等将兵征占城，前锋舟师至舒眉
莲港，不知所向。令万户刘君庆进军，次新州，获占蛮，
始知我军已还矣。”就遣占蛮向导至占城境，其国主
遣阿不兰以书降，且言：其国经唆都军马掳掠，国计
已空，俟来岁遣嫡子以方物进，继遣其孙路司理勒
蛰等奉表诣阙。乙丑，取高丽所产铁，蠲江南今年田
赋十分之二，其十八年以前逋欠未征者尽免之。阿
鲁忽奴言：“曩于江南民户中拨匠户三十万，其无艺
业者多。今已选定诸色工匠，馀十九万九百馀户，宜
纵令为民。”从之。诏谕各道提刑按察司分司事宜。庚
午，荆湖、占城行省以兵进据乌马境，地近安南，请益
兵。命鄂州达鲁花赤赵翥等奉玺书往谕安南。河间
任丘县民李移住谋叛，事觉伏诛。括天下私藏天文
图谶、《太乙雷公式》《七曜历》《推背图》《苗太监历》，有私习
及收匿者罪之。丁丑，忽都虎、乌马儿、刘万户等率扬
州省军二万赴唆都军前，遇风船散，其军皆溃。敕“追
乌马儿等诰命、虎符及部将所受宣敕，以河西孛鲁
合荅儿等代之，听阿里海牙节制。”闰五月己卯，封法
里剌王为郡王，佩虎符。改思、播二州隶顺元路宣抚
司。罢西南番安抚司，立总管府。给西川蒙古军钞，使
备铠仗。耕遂宁沿江旷土以食四顷以下者，免输地
税。命总帅汪惟正括四川民户。辛巳，加封卫辉路小
清河神曰“洪济威惠王。”壬午，蒙古侍卫亲军都指挥
使八忽带征黄华回，进人口百七十一。乙酉，以云南
境内洪城并《察罕章》隶皇太子。丙戌，行御史台自扬
州迁于杭州。庚寅，赐归附洞蛮官十八人衣，遣还。癸
巳，赐北安王《螭纽》金印。罢皮货所理算江南诸行省
造征日本《船隐弊》，诏按察司毋得沮挠。甲辰，安南国
王世子陈日烜遣其中大夫陈谦甫贡玉杯、金瓶、珠
绦、金领及白猿、绿鸠币帛等物。丙午，以侍卫亲军万
人修大都城。六月壬子，遣使分道寻访测验晷景、日
月交食历法。增官吏俸，以十分为率，不及一锭者量
增五分。甲寅，诏封皇子脱欢为镇南王，赐涂金银印，
驻鄂州。庚申，改蒙古都元帅府为“蒙古都万户府”，炮
手元帅府为“炮手万户府”，炮手都元帅府为“《回回炮》
手军匠万户府。”甲子，命也速带儿所部军六十人淘
金双城。从憨荅孙请，移阿剌带和林屯田军与其所
部相合，屯田五河。乙丑，中卫屯田蝗。甲戌，赐皇子爱
牙赤怯薛带孛折等及兀剌海所部民户钞二万一
千六百四十三锭，皇子南木合怯薛带怯怜口一万
二百四十六锭。以马一万一百九十五、羊一万六十
赐朵鲁、朵海、札剌伊儿所部贫军。秋七月丁丑朔，敕
荆湖、西川两省合兵讨叉巴、散毛洞蛮。云南省臣言：
“腾越、永昌、罗必丹民心携贰，宜令也速带儿或汪总
帅将兵讨之。”制曰：“可。”命枢密院差军修大都城。己卯，
立衍福司。中书省臣言：“宰相之名不宜轻授，今占城
省臣已及七人，宜汰之。”诏军官勿带相衔。赐皇子北
安王印。复扬州管匠提举司。丁亥，江淮行省以占城
所遣太半达连扎赴阙及其地图来上。塔剌赤言：“头
辇哥国王出戍高丽，调旺速等所部军四百以往。今
头辇哥已回，留军耽罗，去其妻子已久，宜令他军更
戍。”伯颜等议：以高丽军千人屯耽罗，其留戍四百人
纵之还家。从之。戊子，诏镇南王脱欢征占城，遣所留
安南使黎英等还其国。日烜遣其中大夫阮道学等
以方物来献。总帅汪惟正言：“一门兄弟从仕者众，乞
仍于秦、巩州置便宜都总帅府，仍用元帅印，即其兄
弟四人择一人为总帅，总帅之下总管府令其兼之。
汪氏二人，西川典兵者亦择其一为万户，馀皆依例
迁转。”从之。赐贫乏者阿鲁浑、玉龙帖木儿等钞，共七
千四百八十锭。八月丁未，云南行省言：“华帖、白水江、
盐井三处土老蛮叛，杀诸王及行省使者，调兵千人
讨之。”拟定《军官格例》，以河西回回、畏吾儿等依各官
品充万户府达鲁花赤，同蒙古人，女直、契丹同汉人；
若女直、契丹生西北不通汉语者同蒙古人，女直生
长汉地，同汉人。己酉，御史台臣言：“无籍之军愿从军
杀掠者，初假之以张渡江兵威，今各持弓矢剽劫平
民，若不分隶各翼，恐生他变。”诏遣之还家。辛亥，征东
招讨司聂古带言：“有旨进讨骨嵬，而阿里海牙、朵剌
带、玉典三军皆后期。七月之后，海风方高，粮仗船重，
深虞不测，姑宜少缓。”从之。占城国王乞回唆都军，愿
以土产岁修职贡，使大盘亚罗日加翳、大巴南等十
一人奉表诣阙，献三象。甲子，放福建畬军，收其军器，
其部长于近处州郡民官迁转。庚午，车驾至自上都。
甲戌，搠完上言：“建都女子沙智治道立站有功，已授
虎符管领。其父元收附民为万户，今改建昌路总管，
仍佩虎符。”从之。九月甲申，京师地震，并市舶入盐运
司，立福建等处盐课市舶都转运司。中书省言：“福建
行省军饷绝少，必于扬州转输，事多迟误。若并两省
为一，分，命省臣治泉州为便。”诏以中书右丞、行省事忙兀台为江淮等处行中书省平章政事，其行省左
丞忽剌出、蒲寿庚、参政管如德分省泉州。癸巳，太白
犯南斗。丙申，以江南总摄杨琏真加发宋陵冢所收
金银宝器，修天衣寺。甲辰，海南贡白虎、狮子、孔雀。冬
十月丁未，享于太庙。戊申，四川行省言：“金齿遗民尚
多未附，以要剌海将探马赤军二千讨之。”己酉，敕“管
军万户为行省宣慰使者，毋兼管军事；仍为万户者，
毋兼莅民政。”壬子，定涟海等处屯田法。辛酉，征东招
讨司以兵征骨嵬。宋有《手记》军死则以兄弟若子继，
诏依汉军籍之，毋文其手。丁卯，和礼霍孙请设科举，
诏中书省议。会和礼霍孙罢，事遂寝。以招讨使张万
为征缅招讨使，佩三珠虎符。戊辰，立常平仓，以五十
万石价钞给之。甲戌，诏谕行中书省，“凡征日本船及
长年篙手，并官给钞，增价募之。”赐贫乏者押失忻都
察等钞一万四千三锭。十一月甲申，封南木里忙哥
赤郡公。戊子，命北京宣慰司修滦河道。己丑，江西行
省参知政事也的迷失禽获海“盗黎德及招降馀党
百三十三人，即其地诛黎德以徇，以黎德弟黎浩及
伪招讨吴兴等槛送京师。迁转官员薄而不就者，其
令归农当役。”庚寅，占城国王遣使大罗盘亚罗日加
翳等奉表来贺圣诞节，献礼币及象二，占城旧州主
宝嘉娄亦奉表入附。庚子，以范文虎为左丞，商量枢
密院事。太阴犯心。辛丑，和礼霍孙、麦木丁、张雄飞、温
迪罕皆罢。前右丞相安童复为右丞相，前江西榷茶
运使卢世荣为右丞，前御史中丞史枢为左丞，不鲁
迷失海牙、撒的迷失并参知政事，前户部尚书拜降
参议中书省事。敕中书省整治钞法，定金银价，禁私
自回易，官吏奉行不虔者罪之。壬寅，安童、卢世荣言，
“阿合马专政时，所用大小官员，例皆奏罢，其间岂无
通才，宜择可用者仍用之。”诏依所言汰选，毋徇私情。
癸卯，福建行省遣使人八合鲁思招降南巫里、别里
剌、理伦、大力等四国，各遣其相奉表，以方物来贡。以
江淮间自襄阳至于东海多荒田，命司农司立屯田
法，募人开耕，免其六年租税并一切杂役，赐蒙古贫
乏者也里古、薛列海、察吉儿等钞十二万四千七百
二十二锭。十二月甲辰朔，中书省臣言：“江南官田为
权豪寺观欺隐者多，宜免其积年收入，限以日期，听
人首实。逾限为人所告者，征以其半给告者。”从之。立
常平盐局。乙巳，崔彧言卢世荣不可为相，忤旨罢。以
丁壮万人开神山河，立万户府以总之。辛亥，以仪凤
司隶卫尉院。癸亥，卢世荣言：“京师富豪户酿酒价高
而味薄，以致课不时输，宜一切禁罢，官自酤卖。向之
岁课，一月可办。”从之。甲子，以高丽提举司隶工部。乙
丑，祀太一。丙寅，荆湖占城行省遣八番刘继昌谕降
龙昌宁、龙延万等赴阙，奉羊马、白毡来贡，各授本处
安抚使，立宣慰司，招抚西南诸蕃等处酋长。癸酉，命
翰林承旨撒里蛮、翰林集贤大学士许国祯集诸路
医学教授，增修《本草》。是月，镇南王军至安南，杀其守
兵，分六道以进。安南兴道王以兵拒于万劫，进击败
之，万户倪闰战死于刘邨，以泾州隶都总帅府。赐蒙
古贫乏者兀马儿等钞二千八百八十五锭，银四十
锭。

二十二年春正月戊寅，以命相诏天下。民间买卖金
银，怀孟诸路竹货，江淮以南江河鱼利，皆弛其禁。诸
处站赤饮食，官为支给。遣官诸路虑囚，罪轻者释之。
徙屯卫辉新附军六千家，廪之京师，以完仓廪。发五
卫军及新附军濬蒙邨漕渠。庚辰，立别十八里驿传，
毁宋郊天台。桑哥言杨辇真加云，“会稽有泰宁寺，宋”
毁之以建宁宗等攒宫。钱塘有龙华寺，宋毁之，以为
南郊。皆胜地也，宜复为寺，以为皇子东宫祈寿。时宁
宗等攒宫已毁，建寺，敕毁郊天台，亦建寺焉。壬午，诏
立市舶都转运司。立上都等路群牧都转运使司、诸
路常平盐铁坑冶都转运司。甲申，遣使代祀五岳、四
渎、东海、后土。戊子，阔阔伱敦言：“先有旨遣军二千屯
田芍陂，试土之肥硗，去秋已收米二万馀石，请增屯
士二千人。”从之。徙江南乐工八百家于京师。封驸马
唆郎哥为宁昌郡王，赐龟纽银印。西川赵和尚自称
宋福王子广王，以诳民，民有信者真定民刘驴儿有
三乳，自以为异，谋不轨。事觉，皆磔裂以徇。移五条河
屯田军五百于兀失蛮、札失蛮。辛卯，发诸卫军六千
八百人给护国寺修造广御史台赃罚库。癸巳，枢密
臣言：“旧制，四宿卫各选一人参决枢密院事，请以脱
列伯为签院。”从之。诏括京师荒地，令宿卫士耕种。乙
未，中书省臣请以御史大夫玉速帖木儿为左丞相，
中丞撒里蛮为御史大夫。罢行御史台，以其所属按
察司隶御史台，行御史台大夫拨鲁罕为中书省平
章政事。帝曰：“玉速帖木儿朕当思之，拨鲁罕宽缓不
可。”安童对曰：“阿必赤合何如？”帝曰：“此事朕自处之，罢
行御史台者，当如所奏。”卢世荣请罢福建行中书省，
立宣慰司，隶江西行中书省。又言：“江南行中书省事

辛兼兵柄而止，今议行之。”流征、占城，擅还将帅二十
三人于远方。丙申，帝畋于近郊。升武备监为武备寺，
尚医监为太医院，职俱三品。升六部为二品。以合必
赤合为中书平章政事。命礼部领会同馆。初，外国使
至，常令翰林院主之，至是改正。荆湖、占城行省平叛
蛮百六十六洞，诏禁私酒。己亥，分江浙行省所治南
康隶江西省。辛丑，以杨兀鲁带为征骨嵬招讨使，佩
二珠虎符。壬寅，造大樽于殿，樽以木为质，银内金外，
镂为云龙，高一丈七寸。是月壬午，乌马儿领兵与安
南兴道王遇，击败之，兵次富良江北。乙酉，安南世子
陈日烜领战船千馀艘以拒。丙戌，与战，大破之，日烜
遁去，入其城，还屯富良江北。唆都、唐古带等引兵与
镇南王会。二月乙巳，驻跸柳林，增“济州漕舟三千艘，
役夫万二千人。初，江淮岁漕米百万石于京师，海运
十万石，胶莱六十万石而济之，所运三十万石，水浅
舟大，恒不能达。更以百石之舟，舟用四人，故夫”数增
多。塞浑河堤决，役夫四千人。诏改江淮、江西元帅、招
讨司为上、中、下三万户府。蒙古、汉人新附诸军，相参
作三十七翼上万户：宿州、蕲县、真定、沂郯、益都、高邮、
沿海七翼中万户：枣阳十字路、邳州、邓州、杭州、怀州、
孟州、真州八翼下万户：常州、镇江、颍州、庐州、亳州、安
庆、江阴水军、益都新军、湖州、淮安、寿春、扬州、泰州弩
手保甲，处州上都新军，黄州、安丰、松江、镇江水军，建
康二十二翼，翼设达鲁花赤、万户、副万户各一人，以
隶所在行院。江西盗黎德等馀党悉平，以应放还五
卫军穿河西务河。“旧例，五卫军十人为率，七人、三人
分为二番。十月放七人者还，正月复役；正月放三人
者还，四月复役，更休息之。”丙午，以荆湖行省所隶八
番、罗甸隶西川行省。分岚管为二州，加封桑干河神
洪济公为显应洪济公。己酉，为皇孙阿难荅立衍福
司，职四品使，同知、副使各一员。辛亥，广东宣慰使月
的迷失讨潮、惠二州盗郭逄贵等四十五寨，皆平，降
民万馀户，军三千六百一十人。请将所获渠帅入觐，
面陈事宜，从之。丙辰，诏罢胶莱所凿新河。以军万人
隶江浙行省，习水战，万人载江、淮米泛海，由利津达
于京师。辛酉，御史台臣言：“近中书奏罢行御史台，改
按察司为提刑转运使，俾兼钱谷，而纠弹之职废矣。
请令安童与老臣议。”从之。壬戌，太阴犯心。中书省臣
卢世荣请立规措所，经营钱谷，秩五“品。所用官吏，以
善贾为之，勿限白身人。”帝从之。参知政事不鲁迷失
海牙等因奏“世荣姻党有牛姓者，前为提举，今浙西
运司课程颇多，拟陞转运副使。”亦从之。诏旧城居民
之迁京城者，以赀高及居职者为先。仍定制以地八
亩为一分，其或地过八亩及力不能作室者，皆不得
冒据，听民作室。升御带库为章佩监。徙右千户只儿
海迷失分地泉州。赐合剌失都儿新附民五千户，合
剌赤、阿速、阿塔赤、昔宝赤、贵由赤等尝从征者亦皆
赐之。以民八十户赐皇太子宿卫臣尝从征者。用卢
世荣言，回买江南民土田。诏天下拘收铜钱，申禁私
造酒曲。戊辰，车驾幸上都。帝问省臣：行御史台何故
罢之？安童曰：“江南盗贼屡起，行御史台镇遏居多，臣
以为不可罢，然与江浙行中书省并在杭州，地甚远
僻，徙之江州，居江、浙、湖南、江西三省之中为便。”从之。
立真定、济南、太原、甘肃、江西、江淮、湖广等处宣慰司
兼都转运使司，以治课程。仍立条制，禁诸司不得擅
追管课，官吏有敢沮扰者，具姓名以闻。增济州漕运
司军万二千人。立江西、江淮、湖广造船提举司，令江
浙行省参政冯珪、湖广行省右丞要束木、参政潘杰、
龙兴行省左丞伯颜、参政杨居宽、签省陈文福专领
课程事。以瓮吉剌带为中书左丞相。己巳，复立按察
司，拨民二万七千户与驸马唆郎哥。以忽都鲁为平
章政事。诏“各道提刑按察司能遵奉条画，莅事有成
者，任满陞职；赃污不称任者，罢黜除名。”诏立供膳司，
职从五品，达鲁花赤、令、丞各一员。罢融州总管府为
州。三月丙子，遣太史监候张公礼、彭质等往占城测
候日晷。癸未，罢甘州行中书省，立宣慰司，隶宁夏行
中书省。荆湖占城行省请益兵，时陈日烜所逃天长、
长安二处“兵力复集，兴道王船千馀艘聚万劫。阮盝
在永平，而官兵远行久战，悬处其中，唆都、唐古带之
兵又不以时至，故请益兵。”帝以水行为危，令遵陆以
往。庚子，诏依旧制，凡盐一引四百斤，价银十两，以折
今钞为二十贯，商上都者六十而税一，增契本为三
钱。立上都规措所回易库，增坏钞工墨费，每贯“二分
为三分。”夏四月癸卯，立行枢密院都镇抚司，置畏兀
驿六所。丙午，以征日本船运粮江淮及教军水战。庚
戌，监察御史陈天祥劾中书右丞卢世荣罪恶，诏世
荣、天祥皆赴上都。壬子，江陵民张二妻邓氏一产三
男。癸丑，诏追捕宋广王及陈宜中。遣中书省、枢密院、
御史台官各一员决大都及诸路罪囚。大都、汴梁、益
都、庐州、河间、济宁、归德、保定蝗。辛酉，以耽罗所造《征日本》船百艘赐高丽。壬戌，御史中丞阿剌帖木儿、郭
佑，侍御史白秃剌帖木儿、参知政事撒的迷失等以
卢世荣所招罪状奏，“阿剌帖木儿等与世荣对于帝
前，世荣悉款服。改六部依旧为三品。诏安童与诸老
臣议，世荣所行当罢者罢之，更者更之。其所用人实
无罪者，朕自裁决。”癸亥，敕以麦术丁所行清洁，与安
童治省事。五月甲戌，以御史中丞郭佑为中书省参
知政事。丁丑，减上都商税。戊寅，广平、汴梁、钧、郑旱，以
远方历日取给京师，不以时至。荆湖等处四行省所
用者，隆兴印之，合剌章河西、西川等处所用者，京兆
印之。诏甘州每地一顷输税三石。壬午，以军千人修
阿失盐场仓。以忻都为踢里玉招讨使，佩虎符。有旨：
“不可兴兵远攻，近地有不服者讨之。”右巴等洞蛮平。
甲申，立汴梁宣慰司，依安西王故事，汴梁以南至江，
以亲王镇之。丁亥，中书省臣言：“六部官冗甚，可止以
六十八员为额，馀悉汰去。”诏择其廉洁有干局者存
之。分汉地及江南所拘弓箭、兵器为三等，下等毁之：
中等赐近居蒙古人，上等贮于库，有行省、行院、行台
者掌之；无省、院、台者，达鲁花赤、畏兀、回回居职者掌
之。汉人、新附人虽居职，无有所预。戊子，改昇江、乌定、
朵里灭该等府为路。云南行省臣脱帖木儿言：“蠲逋
赋，征侵隐，戍叛民，明”黜陟，罢转运，给亲王赋；豪户除
重税，决盗贼，增驿马，取质子，定俸禄，教农桑，优学者，
恤死事，捕逃亡十馀事，命中书省议其可者行之。庚
寅，真定、广平、河间、恩州、大名、济南蚕灾，增大都诸门
尉副各一人。敕朵儿只招集甘、沙、速等州流徙饥民，
行御史台复徙于杭州。丁酉，徙行枢密院于建康。戊
戌，汴梁怀孟、濮州、东昌、广平、平阳、彰德、卫辉旱，罢江
南造船提举司。陈日烜走海港，镇南王命李恒追袭，
败之。适暑雨疫作，兵欲北还思明州，命唆都等还乌
里。安南以兵追蹑，唆都战死，恒为后距，以卫镇南王。
药矢中左膝，至思明，毒发而卒。六月庚戌，命女直水
达达造船二百艘，及造《征日本》迎风船。辛亥，扬州进
芝草。丙辰，遣马速忽、阿里赍钞千锭往马八图求奇
宝，赐马速忽虎符，阿里金符。高丽遣使来贡方物。庚
午，诏减商税，罢牙行省市舶司入转运司。左丞吕师
夔乞假五月，省母江州，帝许之，因谕安童曰：“此事汝
蒙古人不知，朕左右复无汉人，可否皆自朕决。汝当
尽心善治百姓，无使重困致乱，以为朕羞。”参知政事
张德润献其家人四百户于皇太子马湖部田，鼠食
稼殆尽，其总管祠而祝之，鼠悉赴水死。秋七月壬申，
造温石浴室及更衣殿。癸酉，诏禁捕猎。甲戌，敕秘书
监修《地理志》。乙亥，安南降者昭国王武道、文义、彰宪、
彰怀四侯赴阙。戊寅，京师蝗。分甘州屯田新附军三
百人田于亦集乃之地。己卯，以米千石廪瓮吉剌贫
民。壬午，陕西四川行中书省左丞汪惟正入见。甲申，
改阔里吉思等所平大小十谿洞悉为府州县。修汴
梁城。丁亥，广东宣慰使月的迷失入觐，以所降渠帅
郭逄贵等至京师，言山寨降者百五十馀所。帝问：“战
而后降邪？招之即降邪？”月的迷失对曰：“其首拒敌者，
臣已磔之矣，是皆招降者也。”因言：“塔术兵后，未尝抚
治其民，州县官复无至者，故盗贼各据土地，互相攻
杀，人民渐耗。今宜择良吏往治之。”从之。庚寅，枢密院
言：“镇南王脱欢所总征交阯兵，久战力疲，请于奥鲁
赤等三万户，分蒙古军千人，江淮、江西、荆湖三行院，
分汉军新附军四千人，选良将将之，取镇南王脱欢、
阿里海牙节制，以征交阯。”从之。复以唐兀带为荆湖
行省左丞。唐兀带请放征交阯军还家休憩，诏从脱
欢、阿里海牙处之。给诸王阿只吉分地，贫民农具牛
种，令自耕播。乙未，云南行省言：“今年未暇征缅，请收
获秋禾，先伐罗北甸等部。”从之。庚子，改开、达、梁山三
州隶夔州路。八月庚子，给钞万二千四百锭，为米取
息，以赡甘、肃二州屯田贫军。辛酉，命有司祭斗三日。
戊申，分四川镇守军万人屯田成都。丙辰，车驾至自
上都。己未，诏复立泉府司，秩从二品，以荅失蛮领之。
初，和礼霍孙以泉府司商贩者，所至官给饮食，遣兵
防卫，民实厌苦，不便，奏罢之。至是，荅失蛮复奏立之。
九月丙寅，遣蒙古军三千人屯田清沧、靖海。戊辰，罢
禁海商。省合剌章、金齿二宣抚司为一，治永昌，立临
安广西道宣抚司。中书省臣奏：“近奉旨括江淮水手，
江淮人皆能游水，恐因此动摇者众。”从之，罢榷酤。初，
民间酒听自造，米一石官取钞一贯。卢世荣以官钞
五万锭立榷酤法，米一石取钞十贯，增旧十倍。至是，
罢榷酤，听民自造，增课钞一贯为五贯。敕拘铜钱，馀
铜器听民仍用。令福建黄华畬军有恒产者为民，无
恒产与妻子者编为守城军。汪惟正言：“巩昌军民站
户并诸人奴婢，因饥岁流入陕西、四川者，彼即括为
军站。”帝曰：“信如所言，当鸠集与之。如非己有而强欲
得之者，岂彼于法不知惧邪？”乙亥，听民自实两淮荒
地，免税三年。中书省以江北诸城课程钱粮听杭、鄂
二行省节制，道途迂远，请改隶中书，从之。永昌、腾冲二城在缅国、金齿间，摧圯不可御敌，敕修之。敕自今
贡物惟地所产，非所产者毋辄上。丙子，真蜡、占城贡
乐工十人及药材、鳄鱼皮诸物。辛巳，收工匠之隐匿
者。丙戌，速木都剌、马荅二国遣使来朝。庚寅，敕“征交
阯诸军，除留蒙古军百、汉军四百，为镇南王脱欢宿
卫，馀悉遣还。”别以江淮行枢密院所总蒙古兵戍江
西。癸巳，云南贡方物。乌蒙叛，命四川行院也速带儿
将兵讨之。马湖总管汝作以蛮军三百为助，降西崖
门酋长阿者等百馀户。冬十月己亥，以钞五千锭和
籴于应昌府。复分河间、山东盐课转运司为二。遣合
撒儿海牙使安南，遣雪雪的斤领畏兀儿户一千戍
合剌章。庚子，享于太庙。甲辰，修南岳庙。乙巳，枢密院
臣言：“‘脱脱木儿遣使言，阿沙阿、女阿则三部欲叛，宜
遣人往召，如不至，乘隙伐之’。不允，因敕谕之。事不议
于云南王也先帖木儿者，毋辄行。”诏征东招讨使塔
塔儿带、扬兀鲁带以万人征骨嵬，因授扬兀鲁带三
珠虎符，为征东宣慰使都元帅。壬子，长葛、郾城各进
芝草。癸丑，立征东行省，以阿塔海为左丞相，刘国杰、
陈岩并左丞，洪茶丘右丞，征日本。赐脱里察、安荅即
古阿散等印，令考核中书省，其制如三品。丙辰，以参
议帖木儿为参知政事，位郭佑上，且命之曰：“自今之
事，皆责于汝。”马法国入贡。戊午，以江淮行省平章忙
兀带为江浙省左丞相。初，西川止立四路，阿合马滥
用官，增而为九。台臣言其地民少，留广元、成都、顺庆、
重庆、夔府五路，馀悉罢去。后以山谷险要，蛮夷杂处，
复置嘉定路、叙州宣抚司以控制之。升大理寺为都
护府，职从二品。都护府言：“合剌禾州民饥，户给牛二
头，种二石，更给钞一十一万六千四百锭，籴米六万
四百石，为四月粮赈之。”癸亥，以荅即古阿散理算积
年钱谷，别置司署，与省部敌，干扰政务，并入省中。丁
卯，敕枢密院计胶、莱诸处漕船，高丽、江南诸处所造
海舶，括佣江淮民船，备征日本。仍敕习泛海者，募水
工至千人者为千户，百人为百户。塔海弟六十言：“今
百姓及诸投下民，俱令造船于女直，而女直又复发
为军，工役繁甚。”乃颜胜、纳合儿两投下鹰坊、采金等
户独不调。有旨遣使发其民。乌蒙蛮夷宣抚使阿蒙
叛，诏止征罗必丹兵，同云南行省出兵讨之。郭佑言：
“自平江南，十年之间，凡钱粮事八经理算，今荅即、
阿散等又复钩考，宜即罢去。”帝嘉纳之。十一月己巳
朔，广东宣慰使月的迷失以英、德、循、梅三路民少，请
改为州，又请以管军总管于跃为惠州总管，蔚州知
州木八剌为潮州达鲁花赤。帝疑其专，不允。御史台
臣言：“御史台、按察司，以纠察百官为职，近钩校钱谷
者，恐发其奸，私聚群不逞之徒，欲沮其事，愿陛下依
旧制谕之。”制曰：“可。”庚午，赐皇子爱牙赤银印。壬申，以
讨日本，遣阿八剌督江淮行省军需，遣察忽督辽东
行省军需。甲戌，置合剌章、四川建都等驿。戊寅，遣使
告高丽，发兵万人，船六百五十艘，助征日本，仍令于
近地多造船。己丑，籍重庆府不花家人百二十三户
为民。御史台臣奏：“昔宋以无室家壮士为盐军，数凡
五千，今存者一千一百二十二人，性习凶暴，民患苦
之，宜给以衣粮，使屯田自赡。”诏议行之。癸巳，敕漕江、
淮米百万石，泛海贮于高丽之合浦。仍令东京及高
丽各贮米十万石，备征日本诸军。期于明年三月以
次而发，八月会于合浦。乙未，以秃鲁欢为参知政事。
卢世荣伏诛。丙申，赦囚徒，黥其面，及招宋时贩私盐
军习海道者为水工，以征日本。十二月，敕减天下罪
囚。以占城遁还。忽都虎、刘九、田二复旧职。从征日本。
增阿塔海征日本战士万人，回回炮手五十人。己亥，
从枢密院请，严立军籍条例，选壮士及有力家充军。
敕枢密院：“向以征日本，故，遣五卫军还家治装，今悉
选壮士，以正月一日到京师。”江淮行省以战船千艘
习水战江中。辛未，诛荅即古阿散党人蔡仲英、李蹊。
丁未，皇太子薨。戊午，以中卫军四千人伐木五万八
千六百，给万安寺修造。己未，丹太庙楹。乙酉，立集贤
院，以札里蛮领之。戊子，罢合剌章打金规运所及都
元帅敕合剌章酋长之子入质京师，千户、百户子留
质云南王也先帖木儿所。中书省臣奏：纳速丁言，“减
合剌章冗官，可岁省俸金九百四十六两，又屯田课
程专人主之，可岁得金五千两。”皆从之。遣只必哥等
考核云南行省。庚寅，诏毋迁转工匠官。辛卯，敕有司
祭北斗。是岁，命江浙转运司“通管课程，集诸路僧四
万于西京普恩寺作资戒会七日夜”，并省重庆等处
州县。占城行省参政亦黑迷失等以军还驻海外，四
川遣使以闻，敕放其军还。赐皇子脱欢，诸王阿鲁灰、
只吉不花，公主囊家真等钞计七千七百三十二锭，
马六百二十九匹，衣段百匹，弓千、矢二万发。赐诸王
阿只吉、合儿鲁、忙兀带、宋忽儿、阿沙、合丹、别合剌等
及官户散居河西者，羊马价钞三万七千七百五十
七锭，布四千匹，绢二千匹。以伯八剌等贫乏，给钞七
万六千五百二锭。赏诸王阿只吉、小厮汪总帅、别速带、也先等所部及征缅、占城军，钞五万三千五百四
十一锭，马八千一百九十七匹、羊一万六千六百三
十四，牛十一，米二万二千一百石，绢帛八万一千匹，
绵五百三十斤，木棉二万七千二百七十九匹，甲千，
被弓千张，衣百七十九袭。命帝师也怜八、合失、甲自
罗、二思八等，递藏佛事于万安、“兴教”、“庆寿”等寺，凡一
十九会，断死罪二百七十一人。

二十三年春正月戊辰朔，以皇太子故，罢朝贺。禁赍
金银铜钱、越海互市。甲戌，帝以日本孤远岛夷重困
民力，罢征日本。召阿八赤赴阙，仍散所顾民船。以江
南废寺田土为人占据者，悉付总统杨琏真加修寺。
己卯，立罗不怯台、阇廛、斡端等驿。吕文焕以江淮行
省右丞告老，许之，任其子为宣慰使。庚辰，马八国遣
使进铜盾。壬午，太阴犯轩辕。太民遣使代祀岳渎、东
海。癸未，罢巩昌二十四城拘榷所，以其事入有司。发
钞五千锭籴粮于沙静、隆兴，从桑哥请。命杨琏、真加
遣宋宗戚谢仪孙、全允坚、赵沂、赵太一入质。甲申，忽
都鲁言：“所部屯田新军二百人，凿河渠于亦集乃之
地，役久功大，乞以傍近民、西僧馀户助其力。”从之。憨
荅孙遣使言：“军士疲乏者八百馀人，乞赈赡，宜于朵
鲁、朵海处验其虚实。”帝曰：“比遣人往，事已缓矣，其使
赡之。”丁亥，焚阴阳伪书《显明历》。辛卯，命阿里海牙等
议征安南事宜。癸巳，升福州长溪县为福宁州，以福
安、宁德二县隶之。丙申，以新附军千人屯田合思罕
关东旷地，官给农具牛种。丁酉，畋于近郊。降叙州为
县，隶蛮夷宣抚司。诏禁沮扰盐课。设诸路推官以审
刑狱，上路二员，中路一员。升隆兴武宁县为宁州，以
分、宁隶之。二月己亥，敕中外，凡汉民持铁尺手挝及
杖之藏刃者，悉输于官。辛丑，遣使以钞五千锭赈诸
王小薛所部饥民。甲辰，以雪雪的斤为缅中行省左
丞相，阿台董阿、参知政事兀的迷失签行中书省事。
以阿里海牙仍安南行中书省左丞相，奥鲁赤平章
政事，都元帅乌马儿亦里迷失、阿里昝顺、樊楫并参
知政事。遣使谕皇子也先铁木儿，调合剌章军千人
或二三千，付阿里海牙从征交阯，仍具将士姓名以
闻。乙巳，廷议以“东北诸王所部杂居其间，宣慰司望
轻。罢山北辽东道、开元等路宣慰司。”立东京等处行
中书省。以阔阔伱敦为左丞相，辽东道宣慰使塔出
右丞，同签枢密院事杨仁风、宣慰使亦而撒合并参
知政事。敕中书省、大府监所储金银，循先朝例，分赐
诸王。复立大司农司，专掌农桑。升宣徽院正二品。降
镇巢府为巢州。丁未，用御史台臣言，立按察司巡行
郡县法，除使二员，留司副使以下，每岁二月分莅按
治，十月还司。丙午，太阴犯井。戊申，枢密院奏：“前遣蒙
古军万人屯田，所获除岁费之外，可粜钞三千锭。乞
分廪诸翼军士之贫者。”帝悦，令从便行之。调京师新
附军二千，立营屯田。癸丑，复置隰州大宁县。丁巳，命
湖广行省造征交阯海船三百，期以八月会钦、廉州。
戊午，并江南行枢密院四处入行省。命荆湖、占城行
省将江浙、湖广、江西三行省兵六万人伐交阯。荆湖
行省平章奥鲁赤以征交阯事宜请入觐，诏乘传赴
阙。集贤直学士程文海言：“省院诸司，皆以南人参用，
惟御史台、按察司无之。江南风俗，南人所谙，宜”参用
之便。帝以语玉速铁木儿，对曰：“当择贤者以闻。”帝曰：
“汝汉人用事者，岂皆贤邪？江南诸路学田，昔皆隶官。”
诏复给本学，以便教养。封陈益稷为安南王，陈秀
为辅义公，仍下诏谕安南吏民。复立岳鄂常德、潭州
静江榷茶提举司。癸亥，太史院上《授时历》《经历议》，敕
藏于翰林国史院。甲子，复以平原郡公赵与芮江南
田隶东宫。立甘州行中书省。丙寅，以编地里书召曲
阜教授陈俨、京兆萧㪺、蜀人虞应龙，唯应龙赴京师。
三月己巳，御史台臣言：“近奉旨，按察司参用南人，非
臣等所知，宜令侍御史、行御史台等程文海与行台
官博采公洁知名之士，具以名闻。”帝命赍诏以往。太
阴犯娄。浚治中兴路河渠。省云和署入教坊司。辛未，
降梅循为下州。甲戌，雄、霸二州及保定诸县水泛溢，
冒官民田，发军民筑河堤御之。乙亥，以麦术丁仍中
书右丞，与郭佑并领钱谷，杨居宽典铨选。立钦察卫
亲军都指挥使司。赐诸王脱忽帖木儿羊二万。丙子，
大驾幸上都。诏行御史台、按察司以八月巡行郡县。
中书省臣言：“阿合马时，诸王、驸马往来饷给之费，悉
取于万亿库，后征百官俸入以偿，最非便。”诏在籍者
除之勿征。以榷茶提举李起南为江西榷茶转运使。
起南尝言：“江南茶每引价三贯六百文，今宜增每引
五贯。”事下中书议，因令起南为运使，置达鲁花赤处
其上。丁丑，徙东京行中书省于咸平府。癸巳，岁星犯
垒壁阵。以临江路为北安王分邑。夏四月庚子，中书
省臣请立汴梁行中书省及燕南、河东、山东宣慰司。
有旨：“南京户寡盗息，不必置省，其宣慰司如所请。”济
南乃“胜纳合儿分地，太原乃阿只吉分地，其令各卫

章纳速剌丁上便宜数事：一曰弛道路之禁，通民来
往；二曰禁负贩之徒毋令从征；三曰罢丹当站赋民
金为饮食之费；四曰听民伐木贸易；五曰戒使臣勿
扰民居，六曰立急递铺以省驿骑。诏议行之。辛丑，陕
西行省言：“延安置屯田鹰坊总管府，其火失不花军
逃散者皆入屯田，今复供秦王阿难荅所部阿黑荅
思饲马及输他赋。”有旨：“皆罢之，其不悛者，罪当死。”甲
辰，行御史台自杭州徙建康，以山南、淮东、淮西三道
按察司隶内台，增置行台色目御史员数。丁未，江东
宣慰司进芝一本。庚戌，制《谥法》。壬子，枢密院纳速剌
丁言：“前所统渐丁军五千人往征打马国，其力已疲。
今诸王复籍此军征缅，宜取进止。”帝曰：“苟事力未损，
即遣之。”仍谕纳速剌丁分阿剌章蒙古军千人，以能
臣将之，赴交阯助皇子脱欢。己未，遣要束木勾考荆
湖行省钱谷。中书拟要束木平章政事，脱脱忽参知
政事。有旨：“要速木小人，事朕方五年，授一理算官足
矣。脱脱忽人奴之。奴令史宣使才也。读卿等所进拟，
令人耻之。其以朕意谕”安童，以汉民就食江南者多，
又从官南方者，秩满多不还，遣使尽徙北还。仍设脱
脱禾孙于黄河、江淮诸津渡，凡汉民非赍公文适南
者止之，为商者听。中书省臣言：“比奉旨，凡为盗者毋
释。今窃钞数贯，及佩刀微物，与童幼窃物者，悉令配
役。臣等议：一犯者杖释，再犯依法配役为宜。”帝曰：“朕
以汉人徇私，用《泰和律》处事，致盗贼滋众，故有是言。
人命至重，今后非详谳者，勿辄杀人。”五月，丁卯朔，枢
密院臣言：“臣等与玉速帖木儿议别十八里军事，凡
军行并听伯颜节制，其留务委孛栾带及诸王阿只
吉官属统之为宜。”从之。己巳，荧惑犯太微西垣上将。
荆湖行省阿里海牙上言：“要束木在鄂省勾考，岂无
贪贿？臣亦请勾考之。”诏遣参知政事秃鲁罕、枢密院
判李道、治书侍御史陈天祥偕行。甲戌，汴梁旱，徙江
东按察司于宣州。庚辰，岁星犯垒壁阵。乙酉，荧惑犯
太微右执法。敕遣耽罗戍兵四百人还家。庚寅，广平
等路蚕灾。辛卯，霸州、漷州蝻生。安南国遣使来贡方
物。癸巳，京畿旱。六月丙申朔，太白犯御女。辛丑，中书
省臣言：秃鲁罕来奏，“前要束木、阿里海牙，互请钩考。
今阿里海牙虽已死，事之是非，当令暴白。”帝曰：“卿言
良是。其连引诸人，近者即彼追逮，远者宜以上闻。此
事自要束木所发，当依其言究行之。”乙巳，以立大司
农司，诏谕中外，皇孙铁木儿不花驻营亦奚不薛，其
粮饷仰于西川，远且不便徙驻重庆府。诏以大司农
司所定《农桑辑要》书颁诸路。命云南、陕西二行省籍
定建都税赋。戊申，括诸路马，凡色目人有马者，三取
其二，汉民悉入官，敢匿与互市者，罪之。辛亥，以亦马
剌丹忒忽里使交阯。癸丑，湖广行省线哥言：“今用兵
交阯，分本省戍兵二万八千七百人，期以七月悉会
静江。今已发精锐启行，馀万七千八百人皆羸病，屯
田等军不可用。”敕今岁姑罢之。丁巳，设陕西等路诸
站总管府，从三品。庚申，甘肃新招贫民百一十八户，
敕廪给之。敕“路、府、州、县捕盗者持弓矢，各路十副，府、
州七副，县五副。”以薛阇干为中书省平章政事。辛酉，
封杨邦宪妻田氏为永安郡夫人，领播州安抚司事。
遣镇西、平缅等路招讨使怯烈招谕缅国。广元路阆
中麦秀两岐。高丽国遣使来贡。秋七月丙寅朔，遣必
剌蛮等使瓜哇。己巳，用中书省臣言，以江南隶官之
田，多为强豪所据，立营田总管府，其所据田仍履亩
计之。复尚酝监为光禄寺。罢辽阳等处行中书省。复
北京、咸平等三道宣慰司。给铁古思合敦贫民币帛
各二千、布千匹。庚午，江淮行省忙兀带言：“今置省，杭
州、两淮、江东诸路，财赋军实皆南输，又复北上，不便。
扬州地控江海，宜置省，宿重兵镇之，且转输无往返
之劳。行省徙扬州便。”从之。立淮南洪泽、芍陂两处屯
田。壬申，平阳饥民就食邻郡者，所在发仓赈之。置中
尚监。右丞拜荅儿将兵讨阿蒙，并其妻子，禽之，皆伏
诛。丁丑，斡脱吉思部民饥，遣就食北京，其不行者，发
米赈之。以雄、易二州复隶保定，给和林军储，自京师
输米万石，发钞即其地籴米万石。辛巳，八都儿饥民
六百户，驻八剌忽思之地，给米千石赈之。壬午，总制
院使桑哥具省臣姓名以上，帝曰：“右丞相安童、右丞
麦术丁，参知政事郭佑、杨居宽并仍前职。以铁木儿
为左丞，其左丞相瓮吉剌带，平章政事阿必失、合都
忽鲁皆别”议，仍谕中书选可代者以闻。给金齿国使
臣圆符。癸巳，铨定省、院、台部官。诏谕中外：“中书省，除
中书令外，左右丞相并一员，平章政事二员，左右丞
并一员，参知政事二员；行中书省平章政事二员，左
右丞并一员，参知政事、签行省事并二员。枢密院除
枢密院使外，同知枢密院事一员，枢密院副使、签枢
密院事并二员，枢密院判一员，御史台御史大夫一
员，中丞、侍御史、治书侍御史并二员，行台同六部尚
书、侍郎、郎中、员外郎并二员，其馀诸衙门，并委中书省斟酌裁减。”八月丙申，发钞二万九千锭、盐五万引
市米赈诸王阿只吉所部饥民。己亥，敕枢密院遣侍
卫军千人扈从北征。平阳路岁比不登，免贫民税赋。
罢淮东蕲黄宣慰司，以黄、蕲、寿昌隶湖广行省。安庆
六安、光州隶淮西宣慰司。招集宋盐军，以市舶司隶
泉府司。乙卯，太白犯轩辕右角。辛酉，婺州永康县民
陈巽四等谋反，伏诛。甘州饥，禁酒。罢德平、定昌二路，
置德昌军民总管府。九月乙丑朔，马八儿、须门那、僧
急里、南无力、马兰丹、那旺、丁呵儿、来来、急阑亦带、苏
木都剌十国，各遣子弟上表来觐，仍贡方物。以太庙
雨坏，遣瓮吉剌带致告，奉安神主别殿。甲申，太阴犯
天关。壬辰，高丽遣使献日本俘。是月，南部县生嘉禾，
一茎九穗，芝产于苍溪县。冬十月甲午朔，太白犯右
执法。以南康路隶江西行省，徙浙西按察司治杭州。
罢诸道提刑按察司判官。行御史台监察御史及按
察司官，虽汉人，并毋禁弓矢。襄邑县尹张𤣱为治有
绩。邹平县达鲁花赤、回回能捕盗理财，进秩有差。丁
酉，享于太庙。戊戌，太阴犯建星。己亥，车驾至自上都。
壬寅，太白犯左执法。遣兵千人戍畏吾境。乙巳，赐合
迷里贫民及合剌和州民牛、种，给钞万六千二百锭
当其价，合迷里民加赐币帛并千匹。己酉，遣塔塔儿
带、杨兀鲁带以兵万人、船千艘征骨嵬。中书省具宣
徽、大司农、大都、上都留守司存减员数以闻，帝曰：“在
禁近者朕自沙汰，馀从卿等议之。”辛亥，太阴犯东井。
河决开封、祥符、陈留、杞、太康、通许、鄢陵、扶沟、洧川、尉
氏、阳武、延津、中牟、原“武、眭州十五处，调南京民夫二
十万四千三百二十三人，分筑堤防。癸丑，谕江南各
省所统军官教练水军。遣侍卫新附兵千人，屯田别
十八里，置元帅府，即其地总之。”甲寅，太白犯进贤。以
征缅功，调招讨使张万为征缅副都元帅，也先铁木
儿征缅招讨司达鲁花赤，千户张成征缅招讨使，并
虎符，“敕造战船，将兵六千人以征缅，俾秃满带为都
元帅总之。”乙卯，给皇子脱欢马四千匹，部曲人三匹。
庚申，济宁路进芝二茎。壬戌，改河间盐运司为都转
运使司，徙戍甘州。新附军千人屯田中兴，千人屯田
亦里黑。高丽遣使来献日本俘十六人马。法国进鞍
勒毡甲。兴化路仙游县虫伤禾。十一月乙丑，中书省
臣言：“朱清等海道运粮，以四岁计之，总百一万石，斗
斛耗折，愿如数以偿。风浪覆舟，请免其征。”从之。遂以
昭勇大将军、沿海招讨使张瑄，明威将军、管军万户
兼管海道运粮船，朱清并为海道运粮万户，仍佩虎
符。敕禽兽字孕，时无畋猎。戊辰，太白犯亢。遣蒙古千
户曲出等总新附军四百“人，屯田别十八里。”己巳，改
思明等四川并为路。以阿八赤为征交阯行省右丞。
丙子，以涿、易二州良乡、宝坻县饥，免今年租，给粮三
月。平滦、太原、汴梁水旱为灾，免民租二万五千六百
石有奇。改广东转运市舶提举司为盐课市舶提举
司。丁丑，命塔叉儿忽难使阿儿浑。戊寅，遣使阅实，宣
宁县饥民“周给之。”己卯，太阴犯井。辛巳，岁星犯垒壁
阵。十二月乙未，辽东开元饥，赈粮三月戊戌，太白犯
东咸。癸卯，要束木籍阿里海牙家赀，运致京师。赐诸
王术伯所部军五千人，银万五千两、钞三千锭，探马
赤二千人，羊七万口。丙午，置燕南、河东、山东三道宣
慰司，罢大有署。丁未，太阴犯井。乙卯，诸道宣慰司，在
内地者设官四员，江南者六员。以阿里海牙所芘逃
民无主者千人屯田。遣中书省断事官秃不申复钩
考湖广行省钱谷。复置泉州市舶提举司。大都饥，发
官米，低其价，粜贫民。丙辰，遣蒲昌赤贫民垦甘肃闲
田，官给牛种、农具。赐安南国王陈益稷羊、马、钞百锭。
丁巳，太阴犯氐。戊午，翰林承旨撒里蛮言：“国史院纂
修太祖累朝《实录》，请以畏吾字翻绎，俟奏读，然后纂
定。”从之。诸路分置六道劝农司。庚申，置尚珍署于济
宁等路，秩从五品。是岁，以亦摄思怜为帝师。赐皇子
奥鲁赤脱欢、诸王术伯、也不干等羊、马钞一十五万
一千九百二十三锭，马七千二百九十匹，羊三万六
千二百六十九“口，币帛毳段木棉三千二百八十八
匹，貂裘十四。”又赐皇子脱欢所部怜牙思不花等，及
欠州诸局工匠钞五万六千一百三十九锭一十二
两。命西僧递作佛事于万寿山玉塔殿、万安寺，凡三
十会。大司农司上“诸路学校凡二万一百六十六所，
储义粮九万五百三十五石，植桑枣杂果诸树二千
三百九万四千六百七十二株，断死刑百一十四人。